laion/Wikipedia-Exotic huggingface dataset:
Răzvan Marin

Răzvan Gabriel Marin (sündinud 23. mail 1996 Bukarestis) on Rumeenia jalgpallur, kes mängib poolkaitsjana Itaalia kõrgliiga klubis Cagliari ja Rumeenia jalgpallikoondises. Ta alustas profikarjääri Rumeenia klubis Viitorul Constanța, mille meeskonnas debüteeris ta Rumeenia kõrgliigas 2013. aastal. Aastatel 2017–2019 mängis ta Belgia kõrgliiga klubis Standard Liège. 2019. aasta aprillis siirdus ta 12,5 miljoni euro eest Hollandi kõrgliiga klubisse Amsterdami Ajax, kellega sõlmis viieaastase lepingu. See oli Ajaxi kolmas kõige kallim ost ja see tegi Marinist kolmanda kõige kallima Rumeenia jalgpalluri pärast Adrian Mutut ja Cristian Chivut. 2020. aasta augustis läks ta Ajaxist laenule Cagilarisse. Rumeenia jalgpallikoondises tegi Marin debüüdi 8. oktoobril 2016 MM-i valikmängus Armeenia vastu ja lõi selles mängus ka koondisekarjääri esimese värava. Tema isa Petre Marin on endine jalgpallur ning kuulus ka Rumeenia koondisse. Standard Liège Belgia karikas: 2017–18 Belgia superkarikas: Teine koht 2018 Ajax Johan Cruijff Schaal: 2019
Krościenko nad Dunajcem

Krościenko nad Dunajcem on küla Poolas Väike-Poola vojevoodkonnas Nowy Targi maakonnas, Krościenko nad Dunajcemi valla halduskeskus. Krościenko nad Dunajcem asub Dunajeci jõe ääres, Slovakkia piirist umbes 2,5 km kaugusel. Krościenko nad Dunajcem sai linnaõigused 1348. aastal, kuid kaotas need 1934. aastal. Krościenko nad Dunajcem on turismi- ja puhkekeskus. Seal asuvad mineraalveeallikad ja sanatoorium. Külas paiknevad lähedalasuva Pieniny rahvuspargi keskus ja muuseum. Wieś Krościenko nad Dunajcem w liczbach Polska w liczbach Robert Krzysztofik. Lokacje miejskie na obszarze Polski : dokumentacja geograficzno-historyczna. Katowice 2007, Lk. 42-43. Krościenko nad Dunajcem Encyklopedia PWN
Alessio Cragno

Alessio Cragno (sündinud 28. juunil 1994 Fiesoles) on Itaalia jalgpallur, kes mängib väravavahina Itaalia kõrgliiga klubis Cagliari. Ta alustas klubikarjääri Brescias, mille meeskonnas debüteeris ta Itaalia esiliigas 2012. aastal. 2014. aasta juulis siirdus ta Cagliarisse. Hooaegadel 2015–16 ja 2016–17 oli ta laenul Itaalia esiliiga klubides vastavalt Virtus Lancianos ja Beneventos. Hooajal 2016–17 aitas ta Beneventol Itaalia kõrgliigasse tõusta ja valiti hooaja lõpus Itaalia esiliiga hooaja parimaks mängijaks. Itaalia jalgpallikoondises tegi Cragno debüüdi 7. oktoobril 2020 sõprusmängus Moldova vastu.
Venemaa kirikute loend

Siin on loetletud Venemaa pühakojad (kirikuhooned). Gattšina Pauluse katedraal Gattšina Püha Nikolai kirik Gubanitsõ kirik Jaanilinna Jumalaema Uinumise kirik Jaanilinna Püha Imetegija Nikolai kirik Päästja Kristuse katedraal Iisaku katedraal Peterburi Jaani kirik Peterburi Peeter-Pauli saksa luteri kirik Peterburi Püha Maria kirik Peterburi Sankta Katarina kirik Püha Issidori kirik Püha Kolmainu katedraal Kulje Püha Eelija kirik Laura Nikolai kirik Petseri Peetri kirik Jurjev-Polski Püha Georgi katedraal Kidekša Borissi ja Glebi kirik Suzdali Jumalaema Sündimise peakirik Vladimiri Jumalaema Uinumise peakirik Vladimiri Püha Dimitri peakirik Kroonlinna Nikolause kirik
Tripoli omavalitsus

Tripoli omavalitsus on Liibüa 1. järgu haldusüksus (omavalitsus). See asub riigi loodenurgas Tripolitaanias. Omavalitsuse halduskeskus on Tripoli.
Hartumi provints

Hartumi provints on 1. järgu haldusüksus (provints) Sudaanis.
Shefa provints

Shefa provints on provints Vanuatu keskosas, mis hõlmab Epi ja Efate ning Shepherdi saared, mille esitähtedest on moodustatud ka provintsi nimi (Shepherd ja Efate). Provintsi keskus on riigi pealinn Port Vila.
João Pedro

João Pedro Geraldino dos Santos Galvão (sündinud 9. märtsil 1992 Ipatingas) on Brasiilia-Itaalia jalgpallur, kes mängib ründava poolkaitsjana Brasiilia kõrgliigaklubis Grêmio. Ta alustas klubikarjääri Brasiilia klubis Atlético Mineiro, mille põhimeeskonnas debüteeris ta Brasiilia kõrgliigas 2010. aastal. 2010. aasta augustis sõlmis ta lepingu Itaalia kõrgliigaklubiga Palermo. Hooaja 2010–11 esimeses pooles pääses ta Palermo meeskonnas väljakule neljas mängus, sh vaid ühes Itaalia kõrgliiga mängus. 2011. aasta jaanuaris läks ta laenule Portugali kõrgliigaklubisse Vitória Guimarães. Hooajal 2011–12 mängis ta Palermost laenul Uruguay kõrgliigaklubis Peñarol. 2012. aasta juulis naasis ta Brasiilia kõrgliigasse, sõlmides lepingu Santosega. 2013. aasta juulis siirdus ta Portugali kõrgliigaklubisse Estoril. Hooajal 2013–14 lõi ta Portugali kõrgliigas kaheksa väravat. 2014. aasta augustis sõlmis João Pedro lepingu Itaalia kõrgliigaklubiga Cagliari. Hooajal 2019–20 tegi ta oma parima hooaja Itaalia kõrgliigas, lüües 18 väravat. Hooaja 2020–21 alguses sai ta klubi meeskonna kapteniks. 2022. aastal langes Cagliari Itaalia kõrgliigast välja. 2022. aasta juulis sõlmis ta kolmeaastase lepingu Türgi kõrgliigaklubiga Fenerbahçe. 2023. aasta augustis läks ta üheks aastaks laenule Grêmiosse. 2009. aastal tuli João Pedro Brasiilia kuni 17-aastaste koondisega Lõuna-Ameerika omavanuste meistriks. Samal aastal osales ta koondisega noorte maailmameistrivõistlustel, kus langeti välja juba alagrupiturniiril. 24. märtsil 2022 debüteeris ta MM-i valikmängus Põhja-Makedoonia vastu. 2017. aastal sai ta abielu kaudu Itaalia kodakondsuse. Santos Recopa Sudamericana: 2012 Cagliari Serie B: 2015–16 Fenerbahçe Türgi karikas: 2022–23 Grêmio Campeonato Gaúcho: 2024 "Ailemize hoş geldin Joao Pedro Geraldino Dos Santos Galvao". www.fenerbahce.org (türgi). Vaadatud 21. juulil 2022. "Non solo Farias: anche Joao Pedro diventa italiano" (itaalia). BlogCagliariCalcio1920.net. 25. märts 2017. Vaadatud 30. augustil 2021.
Alfred Duncan

Joseph Alfred Duncan (sündinud 10. märtsil 1993 Accras) on Ghana jalgpallur, kes mängib poolkaitsjana Itaalia kõrgliiga klubis Cagliari. Kogu klubikarjääri jooksul on Duncan mänginud Itaalias. Ta alustas klubikarjääri Milano Internazionale, mille põhimeeskonnas debüteeris ta Itaalia kõrgliigas 2012. aasta augustis. Seejärel on ta mänginud kaks hooaega Livornos (2012–2014), ühe hooaja Sampdorias (2014–2015), viiel hooajal Sassuolos (2014–2020), 2020. aastal Fiorentinas ning alates 2021. aasta jaanuarist Cagliaris. 2013. aastal saavutas ta Ghana kuni 20-aastaste koondisega juunioride maailmameistrivõistlustel kolmanda koha. Ghana jalgpallikoondises tegi ta debüüdi 14. novembril 2012 mängus Roheneemesaarte vastu.
Alberto Botía

Alberto Tomás Botía Rabasco (sündinud 27. jaanuaril 1989 Alqueríases) on Hispaania jalgpallur, kes mängib keskkaitsjana Saudi Araabia kõrgliiga klubis Al Wehda. Ta alustas klubikarjääri FC Barcelonas, millega liitus 2003. aastal. Aastatel 2006–2009 mängis ta Barcelona reservmeeskonnas Hispaania madalamates liigades. Klubi põhimeeskonnas debüteeris ta Hispaania kõrgliigas 30. mail 2009 mängus Deportivo de La Coruña vastu. 2009. aasta juulis läks ta laenule Hispaania kõrgliiga klubisse Sporting de Gijón, kellega sõlmis 2010. aastal püsiva lepingu. Esimese värava Hispaania kõrgliigas lõi Botía 12. septembril 2010 mängus RCD Mallorca vastu. 2012. aasta augustis liitus ta Sevillaga. Hooajal 2013–2014 mängis ta Sevillast laenule Elches. Aastatel 2014–2018 mängis Botía Kreeka kõrgliiga klubis PAE Olympiakós, kellega tuli kolm korda Kreeka meistriks. Hooajal 2018–2019 mängis ta Saudi Araabia kõrgliiga klubis Al Hilal. 2019. aastal siirdus ta Al Wehdasse. 2011. aastal tuli Botía Hispaania kuni 21-aastaste koondisega Euroopa omavanuste meistriks. 2012. aasta suveolümpiamängude jalgpalliturniiril kuulus ta Hispaania olümpiameeskonda. Olympiakós Kreeka Super League: 2014–15, 2015–16, 2016–17 Kreeka karikas: 2014–15; Teine koht 2015–16 Al-Hilal Saudi Super Cup: 2018
Ivanovo oblasti lipp

Ivanovo oblasti lipp on Venemaa haldusüksuse Ivanovo oblasti lipp. Ametlikult võeti lipp kasutusele 3. märtsil 1998. Ivanovo oblasti lipuks on ristkülikukujuline kangas, mis on jagatud vertikaalselt kaheks võrdseks väljaks. Vardapoolne väli on punane, lehvipoolne sinine. Kanga alumises osas on vertikaalselt kogu lipu pikkuses kolm kitsast hõbedast lainelist joont ning lipu keskel laineliste joonte kohal on Ivanovo oblasti vapp. Lipu värvid ja kujundus ühtib vapikilbil olevate heraldiliste värvide ja metalliga. Lipu laiuse ja pikkuse suhe on 2:3. Kolm hõbedast lainelist joont tähistavad oblastit läbivat Volga jõge Ivanovo oblasti vapp Ivanovo oblasti lipp ja vapp Ivanovo oblasti ametlikul kodulehel. (vene keeles) Riiklik sümboolika: Ivanovo oblast - Ivanovo (vene keeles)
Mikroriik

Mikroriik, inglisepäraselt mikronatsioon, on rahvusvaheliselt ja õiguslikult tunnustamata "riik". Mikroriigid on tavaliselt üheainsa inimese väljamõeldud ning pindalalt väiksed. Mikroriigi saab välja kuulutada igaüks ja ükskõik kus. Maailmas on sadu mikroriike ja Eestis on ka mitmeid mikroriike, näiteks Torgu Kuningriik, Revala Kuningriik, Eesti Kaljavabariik ja Slitroonia Suurkuningriik. Maailma kuulsaimad mikroriigid on Sealandi vürstiriik ja Molossia vabariik. Mikroriikidel on oma veebientsüklopeedia, kuhu on koondatud enamik, kui mitte kõik mikroriigid ja nende tegemised. "Torgu Kuningriik". Torgu Kuningriik. "List of micronations by macronation". MicroWiki. Cocking, Lauren. "20 Weird and Wonderful Micronations Around the World". Fodors. "MikroViki". Originaali arhiivikoopia seisuga 1. aprill 2022. Vaadatud 28. märtsil 2022.
Fraser Forster

Fraser Gerard Forster (sündinud 17. märtsil 1988 Hexhamis) on Inglismaa jalgpallur, kes mängib väravavahina Inglismaa Premier League'i klubis Tottenham Hotspur. 2005. aastal liitus ta Newcastle Unitediga, kuid klubi põhimeeskonda ta ei jõudnud. Hooajal 2008–09 debüteeris ta Inglismaa tugevuselt kolmanda liiga klubis Stockport County, kus ta mängis Newcastle Unitedist laenul. Hooaja 2009–10 alguses oli ta laenul samasse liigasse kuulunud Bristol Roversis. Seejärel läks ta laenule Norwich Citysse, tõustes Norwich City esiväravavahiks. Hooajal 2009–10 valiti ta mängijate poolt Norwich City hooaja parimaks mängijaks. 2010. aasta augustis läks ta Newcastle Unitedist laenule Šotimaa kõrgliiga klubisse Celtic. 2012. aasta juunis sõlmis ta klubiga püsiva lepingu. Celticus mängis ta kokku neli hooaega ning tuli kolmel viimasel hooajal klubiga Šotimaa meistriks. Hooajal 2013–14 valiti ta Šotimaa kõrgliiga hooaja sümboolsesse koosseisu. 2014. aasta augustis siirdus Forster umbes 10 miljoni naelsterlingi eest Inglismaa kõrgliigaklubisse Southampton. Hooajal 2019–2020 mängis ta laenul taas Celticus ning tuli klubiga neljandat korda Šotimaa meistriks. 2022. aasta juulis siirdus ta Tottenham Hotspuri. Inglismaa jalgpallikoondises mängis Forster aastatel 2013–2016 kokku kuus korda. Ta oli Inglismaa koondise varuväravavaht 2014. aasta maailmameistrivõistlustel ja 2016. aasta Euroopa meistrivõistlustel. Norwich City Football League One: 2009–10 Celtic Šotimaa kõrgliiga: 2011–12, 2012–13, 2013–14, 2019–20 Scottish Cup: 2010–11, 2012–13 Scottish League Cup: 2019–20 Southampton EFL Cup: Teine koht 2016–17 Profiil Southampton FC kodulehel "Forster deal complete". Tottenham Hotspur. 8. juuni 2022. Vaadatud 8. juunil 2022.
Võru tänavate loend

Siin on loetletud Võru linna tänavaid ja toodud nende pikkused. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aasa tänav; 0,102 km Aida tänav; 0.323 km Allika tänav; 0,124 km Ekspordi tänav; 0,255 km Eterniidi tänav; 0,175 km Friedrich Reinhold Kreutzwaldi tänav; 2,83 km Heina tänav; 0,318 km Heina põik; 0,142 km Herne tänav; 0,06 km Humala tänav; 0,115 km Jaama tänav; 1,208 km Jalaka tänav; 0,178 km Jõe tänav; 0,162 km Jõhvika tänav; 0,279 km Järve tänav; 0,654 km Järve põik; 0,089 km Jüri tänav; 2,544 km Kaare tänav; 0,417 km Kadaka tänav; 0,093 km Kaevu tänav; 0,077 km Kalda tänav; 0,535 km Kalevi põik; 0,1579 km Kalevipoja; 0,175 km Kalmuse tänav; 0,632 km Kanarbiku tänav; 0,119 km Kanepi tänav; 0,968 km Karja tänav; 0,853 km Karja põik; 0,076 km Kase tänav; 0,261 km Katariina allee I ja II; 0,418 km ja 0,245 km Kesa tänav; 0,01 km Kesk tänav; 0,334 km Kevade tänav; 0,263 km Kirsi tänav; 0,166 km Kivi tänav; 0,926 km Kivimurru tänav; 0,272 km Kooli tänav; 0,86 km Koreli tänav; 0,679 km Kose tee; 1,09 km Kraavi tänav; 0,461 km Kruusa tänav; 0,135 km Kubja põik; 0,399 km Kubja tee; 0,786 km Kuuse tänav; 0,01 km Käbi tänav; 0,173 km Laane tänav; 1,008 km Lauluväljaku tänav; 0,464 km Leesika tänav; 0,143 km Lembitu tänav; 0,244 km Lepa tänav; 0,121 km Liitva tänav; 0,307 km Liiva tänav; 0,709 km Lille tänav; 0,449 km Lina tänav; 0,112 km Linda tänav; 0,391 km Linnu tänav; 0,09 km Loo tänav; 0,098 km Lubja tänav; 0,309 km Luha tänav; 2,811 km Lydia Koidula tänav; 0,73 km Lühike tänav; 0,258 km Madara tänav; 0,253 km Metsa tänav; 0,332 km Mulla tänav; 0,06 km Muraka tänav; 0,254 km Mäe tänav; 0,242 km Mäe põik; 0,068 km Männiku tänav; 1,768 km Mündi tänav; 0,289 km Niidu tänav; 0,163 km Niine tänav; 0,115 km Nõgese tänav; 0,097 km Nõmme tänav; 0,324 km Oja tänav; 0,131 km Okka tänav; 0,079 km Oksa tänav; 0,223 km Olevi tänav; 0,747 km Orase tänav; 0,206 km Pae tänav; 0,371 km Paju tänav; 0,50 km Petseri tänav; 0,752 km Piiri tänav; 1,241 km Pikk tänav; 2,113 km Punga tänav; 0,127 km Pärna tänav; 0,251 km Põllu tänav; 0,982 km Raami tänav; 0,193 km Raba tänav; 0,183 km Raudtee tänav; 0,607 km Ringtee tänav (2 Tallinna–Tartu–Võru–Luhamaa tee L2); 1,38 km Roo tänav; 0,138 km Roo põik; 0,093 km Roopa tänav; 1,286 km Roosi tänav; 0,868 km Roosi põik; 0,09 km Räpina maantee; 1,298 km Salme tänav; 0,296 km Savi tänav; 0,355 km Seminari tänav; 0,135 km Silikaadi tänav; 0,35 km Sinika tänav; 0,209 km Soo tänav; 0,339 km Sulevi tänav; 0,316 km Sügise tänav; 0,246 km Taara tänav; 0,723 km Tallinna maantee (osaliselt 2 Tallinna–Tartu–Võru–Luhamaa tee L2); 1,82 km Tamme tänav; 0,072 km Tamula tänav; 0,447 km Tartu tänav; 1,174 km Telliskivi tänav; 0,139 km Tiigi tänav; 0,119 km Toome tänav; 0,141 km Tulbi tänav; 0,432 km Tulika tänav; 0,339 km Turba tänav; 0,43 km Tööstuse tänav; 0,176 km Uus tänav; 0,487 km Vabaduse tänav; 1,092 km Vabriku tänav; 0,232 km Vee tänav; 0,46 km Veski tänav; 0,281 km Veskijärve tänav; 0,348 km Veskioja tänav; 0,522 km Viki tänav; 0,059 km Vilja tänav; 1,383 km Vindi tänav; 0,29 km Väike tänav; 0,246 km Võlsi põik; 0,06 km Võlsi tee; 0,535 km Ülase tänav; 0,038 km
Mazie Tropi

Mazie Tropi (ka Tropi) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla keskosas Dīrīte jõe kaldal. Mazie Tropi jääb valla keskusest Murmastienest 2,7, piirkonna keskusest Varakļānist 19,4 ning Riiast 210,5 kilomeetri kaugusele. Aastal 2009 oli külas 7 elanikku. Vietvārdu datubāze
Tropi

Tropi on küla (skrajciems ehk hajaküla) Lätis Madona piirkonnas Ošupe vallas. Tropi asub valla lõunaosas Zvidziena kanali ääres. Aastal 2008 oli külas 14 elanikku. Vietvārdu datubāze
Kokāji

Kokāji (ka Kūkoji, latgali keeles Kūkuoji) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla keskosas Dīrīte jõe kaldal. Kokāji jääb valla keskusest Murmastienest 3,6, piirkonna keskusest Varakļānist 20,4 ning Riiast 211,4 kilomeetri kaugusele. Aastal 2009 oli külas 2 elanikku. Vietvārdu datubāze
Caunes (Murmastiene vald)

Caunes on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lääneosas Dīrīte jõe kaldal. Caunes jääb valla keskusest Murmastienest 2,9, piirkonna keskusest Varakļānist 19,7 ja Riiast 210,7 kilomeetri kaugusele. Sinna jääb Caunese bussipeatus. Bārbaļi ja Caunese küla vahel asub Caunese kalmistu. 2009. aastal oli külas 27 elanikku. Vietvārdu datubāze Autotransporta direcija Varakļānu novada Attīstības programma 2013 -2020II. daļa. Pašreizējā situācija, lk. 81
Bārbaļi

Bārbaļi (ka Borbaļi, latgali keeles Buorbali) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lääneosas Dīrīte jõe kaldal. Bārbaļi jääb valla keskusest Murmastienest 3,4, piirkonna keskusest Varakļānist 20,4 ja Riiast 211,2 kilomeetri kaugusele. Bārbaļi ja Caunese küla vahel asub Caunese kalmistu. 2009. aastal oli külas 36 elanikku. Vietvārdu datubāze Varakļānu novada Attīstības programma 2013 -2020II. daļa. Pašreizējā situācija, lk. 81
Piir

Piir on joon/piirang, mis kas eraldab kahte mõtet/asja üksteisest (eristav, vahepealne piir), on asja lõpetuseks ehk piiriks (raja, äärmine piir) või määrab asja piirid ehk on selle piiritluseks (piiritlev piir). On olemas järgmisi piire: Riigipiir (eristav) Silmapiir ehk horisont (lõpetav, piiritlev) Veepiir (eristav, lõpetav) Inimvõimete piir (lõpetav) jne. Piirväärtus Ökoton
Boles

Boles on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lääneosas Grānsi kraavi kaldal Teiči looduskaitseala serval. Boles jääb valla keskusest Murmastienest 3,9, piirkonna keskusest Varakļānist 20,7 ning Riiast 211,7 kilomeetri kaugusele. Sinna jääb bussipeatus Silagals 1. Aastal 2009 oli külas 11 elanikku. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS Autotransporta direcija
Silagals

Silagals (ka Silagols, latgali keeles Sylagols) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lääneosas Grānsi kraavi kaldal. Silagals jääb valla keskusest Murmastienest 5,8, piirkonna keskusest Varakļānist 22,5 ning Riiast 213,5 kilomeetri kaugusele. Sinna jääb bussipeatus Silagals 2. Aastal 1989 oli külas 80 elanikku, aastal 2000 aga 74 elanikku. Aastal 2004 oli elanikke 79, aastal 2009 aga 67. Vietvārdu datubāze Autotransporta direcija Varakļānu novada Attīstības programma 2013 -2020II. daļa. Pašreizējā situācija
Siksala

Siksala (latgali keeles Siksola) on küla (skrajciems ehk hajaküla) Lätis Varakļāni piirkonnas Murmastiene vallas. Küla asub valla lääneosas Teiči soo saarel Siksala järve kaldal. Siksala jääb valla keskusest Murmastienest 10,6, piirkonna keskusest Varakļānist 27,3 ning Riiast 218,3 kilomeetri kaugusele. Küla tekkis vanausuliste asulana. Seal asub Siksala vanausuliste kalmistu. Siksala jääb Teiči looduskaitsealale. Aastal 2009 oli külas 5 elanikku. Vietvārdu datubāze Varakļānu novada Attīstības programma 2013 -2020II. daļa. Pašreizējā situācija, lk. 82 Latvijas īpaši aizsargājamām dabas teritorijām dabas datu pārvaldības sistēmā OZOLS
Gerlosi kuru

Gerlosi kuru (kõrgusel 1500 m) on mäekuru Austria Alpides Salzburgi liidumaa Oberpinzgau piirkonna ja Tirooli Zillertali oru vahel. Vana tee viib Wald im Pinzgaust Gerlosi Zillertali orus. See on veoautode jaoks suletud ja pole talvel alati avatud. Uus aasta läbi avatud tasuline tee ehitati 1960. aastatel Krimmlist Gerlosi. Esimene maantee üle Gerlosi kuru ehitati 1630. aastal. Gerlosstraße maantee Filzsteinalmi karjamaa ja Gerlosi tasandiku kaudu sai valmis 1962. aastal. Durlaßbodeni veehoidla ja Tauernkraftwerke elektrijaam asuvad läänenõlval.
Kyle Bartley

Kyle Louis Bartley (sündinud 22. mail 1991 Stockportis) on Inglismaa jalgpallur, kes mängib keskkaitsjana Inglismaa Premier League'i klubis West Bromwich Albion. Ta alustas klubikarjääri Arsenalis, millega liitus 2007. aastal. Arsenali põhimeeskonnas tegi ta ainsas mängu 2009. aasta detsembris UEFA Meistrite Liiga alagrupiturniiril PAE Olympiakóse vastu. 2010. aastal mängis ta Arsenalist laenul Inglismaa esiliiga klubis Sheffield United. 2011. aasta jaanuaris läks ta laenule Šotimaa kõrgliiga klubisse Rangers. 2012. aasta augustis sõlmis Barley lepingu Inglismaa kõrgliiga klubiga Swansea City. Hooaja 2013–14 esimeses pooles mängis ta laenul Birmingham Citys ja hooajal 2016–17 Leeds Unitedis. 2018. aasta juulis sõlmis ta kolmeaastase lepingu West Bromwich Albioniga.  Kyle Bartley – pildid, videod ja helifailid Wikimedia Commonsis
Okay Yokuşlu

Okay Yokuşlu (sündinud 9. märtsil 1994 İzmiris) on Türgi jalgpallur, kes mängib poolkaitsjana Inglismaa esiliigaklubis West Bromwich Albion ja Türgi jalgpallikoondises. Ta alustas klubikarjääri Türgi klubis Altay, mille põhimeeskonnas debüteeris ta 2010. aastal Türgi esiliigas. Aastatel 2011–2015 mängis ta Kayserisporis, sh kolm hooaega Türgi kõrgliigas. Aastatel 2015–2018 mängis Türgi kõrgliigas Trabzonspori ridades. 2018. aastal sõlmis ta lepingu Hispaania kõrgliigaklubiga Celta de Vigo. 2021. aasta jaanuaris läks ta laenule Inglismaa kõrgliigaklubisse West Bromwich Albion. 2022. aasta jaanuaris läks ta Celta de Vigost hooaja lõpuni laenule Hispaania kõrgliigaklubisse Getafe. 2022. aasta juulis naasis ta West Bromwich Albioni, seekord püsiva kolmeaastase lepingu alusel. Yokuşlu kuulus Türgi kuni 20-aastaste koondisse 2013. aasta kodustel juunioride maailmameistrivõistlustel. Yokuşlu lõi turniiril ühe värava ja jõudis koondisega kaheksandikfinaali. Türgi jalgpallikoondises tegi ta debüüdi 2015. aasta novembris sõprusmängus Kreeka vastu. Koondisekarjääri esimese värava lõi ta 27. märtsil 2018 sõprusmängus Montenegro vastu. Ta kuulus Türgi koondisse 2021. aasta Euroopa meistrivõistlustel. "WELCOME HOME OKAY YOKUŞLU". www.wba.co.uk. 18. juuli 2022. Vaadatud 18. juulil 2022.  Okay Yokuşlu – pildid, videod ja helifailid Wikimedia Commonsis
Õunapuu-kärntõbi

Õunapuu-kärntõbi on taimehaigus, mida põhjustab seen Venturia inaequalis. Lisaks õunapuudele võib see kahjustada ka teisi roosõielisi. Nii lehtede alumisele kui ka ülemisele poolele tekivad oliivrohelised sametjad laigud. Tugeva nakkuse korral lehed kuivavad ja varisevad enneaegselt. Ka viljadele võib tekkida tumedaid laike. Seni, kuni laigud kasvavad, muutuvad need pruuniks ja korkjaks. Tugeva nakkuse korral jäävad viljad väikseks. Võrsetel on rõuge taolised puhetised, koor praguneb, võrsed muutuvad mustaks ja kuivaks. Haiguse arengut soodustab niiske ja jahe ilm. Seente osakesi kannab tuul. Tõrjeks: varisenud lehed ja viljad sügisel koristada ja hävitada; hoida puuvõrad hõredad; kasvatada haiguskindlaid sorte; kasutada keemilist taimekaitset. Apple Scab planetnatural.com Livi Rooma. "Taimehaigused ja -kahjurid, umbrohud", Paide : Kuma Print, 2019
Matt Phillips

Matthew Phillips (sündinud 13. märtsil 1991 Aylesburys) on Inglismaal sündinud Šotimaa jalgpallur, kes mängib äärepoolkaitsja või ründajana Inglismaa Premier League'i klubis West Bromwich Albion ja Šotimaa jalgpallikoondises. Ta alustas klubikarjääri Wycombe Wanderersis, mille noorteakadeemiaga liitus ta 1999. aastal. Klubi põhimeeskonnas debüteeris ta 2008. aastal Inglismaa tugevuselt neljandas liigas. 2010. aasta augustis sõlmis ta lepingu Inglismaa kõrgliiga klubiga Blackpool. Inglismaa kõrgliigas tegi ta debüüdi 25. septembril 2010 mängus Blackburn Roversi vastu. Ta sekkus mängu 84. minutil ja lõi seejärel kohe värava. See jäi aga tema ainsaks väravaks sel hooajal. 2011. aasta oktoobris mängis ta laenul Inglismaa tugevuselt kolmanda liiga klubis Sheffield United ning lõi kuue mänguga viis väravat. Seejärel naasis ta Blackpooli ning lõi hooajal 2011–12 Inglismaa esiliigas mängides seitse väravat. Hooajal 2011–12 valiti Philips lisaks Inglismaa esiliiga sümboolsesse koosseisu. Aastatel 2013–2016 mängis Philips Queens Park Rangersis, kaks hooaega Inglismaa esiliigas ja ühe hooaja Inglismaa kõrgliigas. 2016. aasta juulis sõlmis ta lepingu West Bromwich Albioniga. Phillips mängis Inglismaa kuni 19- ja kuni 20-aastaste koondistes. Inglismaa kuni 20-aastaste koondisega mängis ta 2011. aastal juunioride maailmameistrivõistlustel. Kuna tema vanavanemad on pärit Šotimaalt, sai ta võimaluse mängida Šotimaa rahvuskoondises. Koondisedebüüdi tegi ta 26. mail 2012 sõprusmängus USA vastu. Koondisekarjääri esimese värava lõi ta 27. märtsil 2019 sõprusmängus Ungari vastu. "Brett Emerton strikes to give Blackburn injury-time win at Blackpool". The Guardian. 25.9.2010. Vaadatud 4.3.2021